29.7.2022
DA
Den Europæiske Unions Tidende
L 200/25
KOMMISSIONENS GENNEMFØRELSESFORORDNING (EU) 2022/1322 af 25. juli 2022 om ændring af gennemførelsesforordning (EU) 2021/632 for så vidt angår listerne over animalske produkter, animalske biprodukter og sammensatte produkter, der er omfattet af offentlig kontrol på grænsekontrolsteder (EØS-relevant tekst)
EUROPA-KOMMISSIONEN HAR —
under henvisning til traktaten om Den Europæiske Unions funktionsmåde,
under henvisning til Europa-Parlamentets og Rådets forordning (EU) 2017/625 af 15. marts 2017 om offentlig kontrol og andre officielle aktiviteter med henblik på at sikre anvendelsen af fødevare- og foderlovgivningen og reglerne for dyresundhed og dyrevelfærd, plantesundhed og plantebeskyttelsesmidler, om ændring af Europa-Parlamentets og Rådets forordning (EF) nr.
999/2001, (EF) nr.
396/2005, (EF) nr.
1069/2009, (EF) nr.
1107/2009, (EU) nr.
1151/2012, (EU) nr.
652/2014, (EU) 2016/429 og (EU) 2016/2031, Rådets forordning (EF) nr.
1/2005 og (EF) nr.
1099/2009 samt Rådets direktiv 98/58/EF, 1999/74/EF, 2007/43/EF, 2008/119/EF og 2008/120/EF og om ophævelse af Europa-Parlamentets og Rådets forordning (EF) nr.
854/2004 og (EF) nr.
882/2004, Rådets direktiv 89/608/EØF, 89/662/EØF, 90/425/EØF, 91/496/EØF, 96/23/EF, 96/93/EF og 97/78/EF og Rådets afgørelse 92/438/EØF (forordningen om offentlig kontrol) (1), særlig artikel 47, stk.
2, første afsnit, litra a), og
ud fra følgende betragtninger:
(1)
Ved Kommissionens gennemførelsesforordning (EU) 2021/632 (2) er der fastsat lister over dyr og animalske produkter, avlsmateriale, animalske biprodukter og afledte produkter og sammensatte produkter samt hø og halm, der skal fremvises til offentlig kontrol på grænsekontrolsteder, ved angivelse af deres respektive koder i den kombinerede nomenklatur (»KN-koder«), der er fastsat i Rådets forordning (EØF) nr.
2658/87 (3).
(2)
Ved artikel 3, 5 og 12 i Kommissionens delegerede forordning (EU) 2019/625 (4) er der fastsat importkrav til sendinger af varer med visse KN-koder og koder i det harmoniserede system (»HS-koder«) i del II i bilag I til forordning (EØF) nr.
2658/87.
Disse bestemmelser blevet ændret ved Kommissionens delegerede forordning (EU) 2022/887 (5).
Delegeret forordning (EU) 2022/887 præciserer de gældende koder ved at tilføje de manglende koder og fjerne koder, som ikke længere er relevante.
KN-kode 0901, 1902 19, 1904 10 30, 1904 10 90, 1904 20, 1904 90 80, 2008 99, 2906, 2936 og 3002 49 00 bør derfor tilføjes til listerne i bilaget til gennemførelses­ forordning (EU) 2021/632 for at undgå enhver tvetydighed med hensyn til, hvilke sendinger af varer der er omfattet af offentlig kontrol på grænsekontrolstederne.
(1) EUT L 95 af 7.4.2017, s. 1.
(2) Kommissionens gennemførelsesforordning (EU) 2021/632 af 13. april 2021 om regler for anvendelsen af Europa-Parlamentets og Rådets forordning (EU) 2017/625 for så vidt angår listerne over dyr, animalske produkter, avlsmateriale, animalske biprodukter, afledte produkter, sammensatte produkter samt hø og halm, der er omfattet af offentlig kontrol på grænsekontrolsteder, og om ophævelse af Kommissionens gennemførelsesforordning (EU) 2019/2007 og Kommissionens beslutning 2007/275/EF (EUT L 132 af 19.4.2021, s. 24).
(3) Rådets forordning (EØF) nr.
2658/87 af 23. juli 1987 om told- og statistiknomenklaturen og den fælles toldtarif (EFT L 256 af 7.9.1987, s. 1).
(4) Kommissionens delegerede forordning (EU) 2019/625 af 4. marts 2019 om supplerende regler til Europa-Parlamentets og Rådets forordning (EU) 2017/625 for så vidt angår krav vedrørende indførsel til Unionen af sendinger af visse dyr og varer til konsum (EUT L 131 af 17.5.2019, s. 18).
(5) Kommissionens delegerede forordning (EU) 2022/887 af 28. marts 2022 om ændring af delegeret forordning (EU) 2019/625 for så vidt angår koder i den kombinerede nomenklatur og det harmoniserede system og importbetingelser for visse sammensatte produkter, om ændring af delegeret forordning (EU) 2019/2122 for så vidt angår visse varer og fugle holdt som selskabsdyr, der er undtaget fra offentlig kontrol på grænsekontrolstederne, og om ændring af delegeret forordning (EU) 2021/630 for så vidt angår krav til sammensatte produkter, der er undtaget fra offentlig kontrol på grænsekontrolstederne (EUT L 154 af 7.6.2022, s. 23).